CELEX: 32011D0753
Language: et
Date: 2011-11-18 00:00:00
Title: 2011/753/EL: Komisjoni otsus, 18. november 2011 , millega kehtestatakse eeskirjad ja arvutusmeetodid Euroopa Parlamendi ja nõukogu direktiivi 2008/98/EÜ artikli 11 lõikes 2 sätestatud eesmärkide täitmise kontrollimiseks (teatavaks tehtud numbri K(2011) 8165 all)

25.11.2011   
            
            
               ET
            
            
               Euroopa Liidu Teataja
            
            
               L 310/11
            
         KOMISJONI OTSUS,
   18. november 2011,
   millega kehtestatakse eeskirjad ja arvutusmeetodid Euroopa Parlamendi ja nõukogu direktiivi 2008/98/EÜ artikli 11 lõikes 2 sätestatud eesmärkide täitmise kontrollimiseks
   (teatavaks tehtud numbri K(2011) 8165 all)
   (2011/753/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 19. novembri 2008. aasta direktiivi 2008/98/EÜ, mis käsitleb jäätmeid ja millega tunnistatakse kehtetuks teatud direktiivid, (1) eriti selle artikli 11 lõiget 3,
   ning arvestades järgmist:
   
               (1)
            
            
               Direktiivi 2008/98/EÜ artikli 11 lõikes 2 sätestatud eesmärkide tulemusliku täitmise tagamiseks on asjakohane kehtestada vastavad rakenduseeskirjad.
            
         
               (2)
            
            
               Samuti tuleb kindlaks määrata meetodid olmejäätmete ning ehitus- ja lammutusprahi selle osa arvutamiseks, mis valmistatakse ette korduskasutamiseks, võetakse ringlusse või materjalina taaskasutusse, et kontrollida ja jälgida direktiivi 2008/98/EÜ artikli 11 lõikes 2 sätestatud eesmärkide täitmist.
            
         
               (3)
            
            
               Direktiivi 2008/98/EÜ artikli 11 lõike 2 punkti a kohaselt jäetakse liikmesriikidele teatav otsustusvabadus, milliste olmejäätmevoogude suhtes eesmärke kohaldada. Siiski on asjakohane määratleda liikmesriikide jaoks võimalikud variandid, et nimetatud eesmärkide täitmise kontrollimise praktiline külg oleks selgem.
            
         
               (4)
            
            
               Täiendava halduskoormuse vältimiseks tuleks direktiivi 2008/98/EÜ artikli 11 lõikes 2 sätestatud eesmärkide täitmise kontrollimiseks kasutada võimalikult palju Euroopa Parlamendi ja nõukogu 25. novembri 2002. aasta määruse (EÜ) nr 2150/2002 (jäätmestatistika kohta) (2) kohaselt esitatavaid jäätmestatistika andmeid.
            
         
               (5)
            
            
               Kui jäätmed eksporditakse Euroopa Liidust ja on olemas kindlad tõendid, et nende korduskasutamiseks ettevalmistamine, ringlussevõtt ja taaskasutamine toimus tingimustes, mis vastavad ELi õigusaktides sätestatud tingimustele, tuleb kõnealuseid jäätmeid direktiivi 2008/98/EÜ artikli 11 lõikes 2 sätestatud eesmärkide täitmise kontrollimisel arvesse võtta.
            
         
               (6)
            
            
               Kui võetakse meetmeid ambitsioonikamate eesmärkide seadmiseks või kui seatakse eesmärgid muude jäätmevoogude kohta, võib osutuda vajalikuks käesoleva otsuse läbivaatamine.
            
         
               (7)
            
            
               Käesolevas otsuses sätestatud meetmed on kooskõlas direktiivi 2008/98/EÜ artikli 39 alusel moodustatud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Mõisted
   Lisaks direktiivi 2008/98/EÜ artiklis 3 määratletud mõistetele kasutatakse käesolevas otsuses järgmisi mõisteid:
   1)   „kodumajapidamisjäätmed”– kodumajapidamistes tekkivad jäätmed;
   2)   „samalaadsed jäätmed”– jäätmed, mis on olemuselt ja koostiselt kodumajapidamisjäätmetega samalaadsed, välja arvatud tootmisjäätmed ning põllumajanduse ja metsanduse jäätmed;
   3)   „olmejäätmed”– kodumajapidamisjäätmed ja samalaadsed jäätmed;
   4)   „ehitus- ja lammutuspraht”– jäätmed, mis vastavad komisjoni otsuse 2000/532/EÜ (3) lisa 17. peatükis loetletud jäätmekoodidele, välja arvatud ohtlikud jäätmed ja koodiga 170504 määratletud looduslik materjal;
   5)   „materjalina taaskasutusse võtmine”– mis tahes taaskasutamistoiming, välja arvatud jäätmete energiakasutus ja ümbertöötlemine materjalideks, mida kasutatakse kütusena;
   6)   „tagasitäide”– taaskasutamistoiming, mille puhul sobivaid jäätmeid kasutatakse kaevandatud pinnase taastamiseks või maastikukujunduse eesmärgil ning jäätmed asendavad mittejäätmematerjali.
   Artikkel 2
   Üldnõuded
   Direktiivi 2008/98/EÜ artikli 11 lõikes 2 sätestatud eesmärkide täitmise kontrollimisel kohaldatakse järgmisi eeskirju:
   
               1)
            
            
               Direktiivi 2008/98/EÜ artikli 11 lõikes 2 sätestatud eesmärkide täitmise kontrollimiseks arvutavad liikmesriigid tekitatud jäätmevoogude massi ning jäätmevood, mis valmistatakse ette korduskasutuseks, võetakse ringlusse või materjalina muusse taaskasutusse ühe kalendriaasta jooksul.
            
         
               2)
            
            
               Korduskasutuseks ettevalmistatavate, ringlusse võetavate ja materjalina taaskasutatavate jäätmete mass tehakse kindlaks korduskasutuseks ettevalmistamisel või lõplikus ringlussevõtuprotsessis või muus lõplikus materjalina taaskasutusse võtmise protsessis kasutatavate sisendjäätmete koguse arvutamise teel. Jäätmete taaskasutamisse või kõrvaldamisse andmisele eelnev ettevalmistav tegevus ei hõlma lõplikku ringlussevõttu või muud lõplikku materjalina taaskasutusse võtmise toimingut. Kui jäätmed kogutakse liigiti või kui jäätmete sorteerimistehasest väljuvad jäätmed saadetakse ringlussevõttu või materjalina muusse taaskasutusse oluliste kadudeta, võib selliseid jäätmeid pidada korduskasutamiseks ettevalmistatavate, ringlussevõetavate või materjalina muusse taaskasutusse võetavate jäätmete massiks.
            
         
               3)
            
            
               Korduskasutuseks ettevalmistatavate jäätmete kogus lisatakse ringlussevõetavate jäätmete kogusele ning nende kohta eraldi andmeid ei esitata.
            
         
               4)
            
            
               Kui jäätmed saadetakse korduskasutuseks ettevalmistamiseks, ringlussevõtuks või materjalina muusse taaskasutusse võtmiseks teise liikmesriiki, võib selliseid jäätmeid arvestada üksnes selle liikmesriigi eesmärkide täitmisel, kus need jäätmed on kogutud.
            
         
               5)
            
            
               Kui jäätmed eksporditakse liidust mujale korduskasutuseks ettevalmistamiseks, ringlusse võtmiseks või materjalina muusse taaskasutusse võtmiseks, tuleb neid käsitada korduskasutuseks ettevalmistatavatena, ringlusse võetavatena või materjalina muusse taaskasutusse võetavatena üksnes juhul, kui on olemas kindlad tõendid, et jäätmesaadetise vedu toimus vastavalt Euroopa Parlamendi ja nõukogu määruse (EÜ) nr 1013/2006 (4) sätetele ning eriti selle artikli 49 lõikele 2.
            
         
               6)
            
            
               Kui eesmärkide arvutamist kohaldatakse biolagunevate jäätmete aeroobse või anaeroobse töötlemise suhtes, võib aeroobse või anaeroobse töötlemise sisendjäätmeid lugeda ringlusse võetuks, kui nimetatud töötlemise tulemuseks on kompost või kääritussaadus, mida pärast mis tahes vajalikku edaspidist töötlemist kasutatakse maa harimisel põllumajanduslikke ja ökoloogilisi tingimusi parandava ringlussevõetava toote, materjali või ainena.
            
         Artikkel 3
   Olmejäätmed
   1.   Direktiivi 2008/98/EÜ artikli 11 lõike 2 punktis a sätestatud olmejäätmeid käsitleva eesmärgi täitmise kontrollimiseks tuleb liikmesriikidel eesmärgi kohaldamiseks valida üks järgmistest:
   
               a)
            
            
               kodumajapidamiste paberi-, metalli-, plasti- ja klaasijäätmete korduskasutuseks ettevalmistamine ja ringlussevõtt;
            
         
               b)
            
            
               kodumajapidamiste paberi-, metalli-, plasti- ja klaasijäätmete ning muude üksikute kodumajapidamisjäätmete liikide või samalaadsete mujalt pärinevate jäätmete liikide korduskasutuseks ettevalmistamine ja ringlussevõtt;
            
         
               c)
            
            
               kodumajapidamisjäätmete korduskasutuseks ettevalmistamine ja ringlussevõtt;
            
         
               d)
            
            
               olmejäätmete korduskasutuseks ettevalmistamine ja ringlussevõtt.
            
         2.   Eesmärki kohaldatakse liikmesriigi poolt käesoleva artikli lõike 1 kohaselt valitud võimalusega hõlmatud jäätmevoogudes sisalduva kogu jäätmekoguse suhtes.
   3.   Liikmesriigid kasutavad käesoleva otsuse I lisas sätestatud arvutusmeetodit, mis on kooskõlas liikmesriigi valikuga lõikes 1 nimetatud võimaluste vahel.
   4.   Liikmesriikide olmejäätmeid käsitlevad rakendusaruanded peavad vastama I ja II lisas sätestatud erinõuetele.
   5.   Liikmesriigid teavitavad komisjoni käesoleva artikli lõike 1 kohaselt tehtud valikust esimese rakendusaruande kaudu, millele on viidatud direktiivi 2008/98/EÜ artikli 37 lõikes 1.
   6.   Liikmesriigil on õigus kuni 2020. aasta rakendusaruande esitamiseni oma valikut muuta tingimusel, et suudetakse säilitada esitatavate andmete järjepidevus.
   Artikkel 4
   Ehitus- ja lammutuspraht
   1.   Direktiivi 2008/98/EÜ artikli 11 lõike 2 punktis b sätestatud ehitus- ja lammutusprahi eesmärgi arvutamiseks kasutavad liikmesriigid käesoleva otsuse III lisas ette nähtud arvutusmeetodit.
   2.   Liikmesriikide ehitus- ja lammutusprahti käsitlevad rakendusaruanded peavad vastama III lisas sätestatud erinõuetele.
   3.   Tagasitäiteks kasutatavate jäätmete koguse kohta esitatakse andmed eraldi sellistest andmetest, mida esitatakse korduskasutuseks ettevalmistatavate või ringlusse võetavate või muudeks taaskasutamistoiminguteks kasutatavate jäätmete kohta. Jäätmeid, mis töödeldakse ümber tagasitäitematerjalideks, tuleb samuti kajastada tagasitäitena.
   Artikkel 5
   Liikmesriikide aruandlus
   1.   Liikmesriigid annavad komisjonile aru direktiivi 2008/98/EÜ artikli 11 lõikes 2 sätestatud eesmärkide täitmisel tehtud edusammude kohta direktiivi artiklis 37 nimetatud rakendusaruande kaudu.
   2.   Liikmesriigid esitavad rakendusaruandes andmed asjaomaste jäätmevoogude korduskasutamiseks ettevalmistamise, ringlussevõtu või materjalina taaskasutusse võtmise kohta kas kolmeaastase aruandlusperioodi iga aasta kohta või määruse (EÜ) nr 2150/2002 I lisa 5. jaos sätestatud aruandlusperioodi aastate kohta.
   3.   2020. aasta rakendusaruandes näitavad liikmesriigid direktiivi 2008/98/EÜ artikli 11 lõikes 2 sätestatud eesmärkide täitmist 2020. aastal tekitatud ja ringlusse võetud või taaskasutatud jäätmevoogude kohta.
   4.   Liikmesriigid edastavad käesoleva otsusega nõutavad andmed ja metaandmed komisjonile elektroonilisel kujul vastavalt EUROSTATi andmevahetusstandardile.
   Artikkel 6
   Adressaadid
   Käesolev otsus on adresseeritud liikmesriikidele.
   
      Brüssel, 18. november 2011
      
         
            Komisjoni nimel
         
         
            komisjoni liige
         
         Janez POTOČNIK
      
   
   
      (1)  ELT L 312,. 22.11.2008, lk 3.
   
      (2)  EÜT L 332, 9.12.2002, lk 1.
   
      (3)  EÜT L 226, 6.9.2000, lk 3.
   
      (4)  ELT L 190, 12.7.2006, lk 1.
   
      I LISA
      
         MEETODID OLMEJÄÄTMEID KÄSITLEVA EESMÄRGI ARVUTAMISEKS KÄESOLEVA OTSUSE ARTIKLI 3 LÕIKE 3 KOHASELT
      
      
                  Käesoleva otsuse artikli 3 lõikes 1 nimetatud valikuvõimalus
               
               
                  Arvutusmeetod
               
               
                  Liikmesriikide rakendusaruannetele esitatavad erinõuded
               
            
                  Kodumajapidamiste paberi-, metalli-, plasti- ja klaasijäätmete korduskasutuseks ettevalmistamine ja ringlussevõtt
               
               
                  Arvutusmeetod nr 1
                  
                     
               
               
                  Liikmesriigid kasutavad oma riigi andmeid. Kasutada võib muu jäätmearuandluskohustuse täitmisel saadud andmeid, kohandades neid riigi tingimustele. Koos andmetega esitavad liikmesriigid aruande, milles selgitatakse, kuidas tekitatud ja ringlusse võetud jäätmete kogused on arvutatud ning kuidas need kogused on seotud kodumajapidamisjäätmeid käsitlevate andmetega, mille kohta esitatakse andmed vastavalt määrusele (EÜ) nr 2150/2002.
               
            
                  Kodumajapidamiste paberi-, metalli-, plasti- ja klaasijäätmete ning muude üksikute kodumajapidamisjäätmete liikide või samalaadsete jäätmete liikide korduskasutuseks ettevalmistamine ja ringlussevõtt
               
               
                  Arvutusmeetod nr 2
                  
                     
               
               
                  Liikmesriigid kasutavad oma riigi andmeid. Kasutada võib muu jäätmearuandluskohustuse täitmisel saadud andmeid, kohandades neid riigi tingimustele. Koos andmetega esitavad liikmesriigid aruande, milles selgitatakse, milliseid materjale taaskasutatakse ja millistest toimingutest need pärinevad (märkides vastava lahtri käesoleva otsuse II lisas olevas tabelis) ning kuidas tekitatud ja ringlusse võetud jäätmete kogused on arvutatud. Kui liikmesriigi arvutus hõlmab kodustes tingimustes kompostitud jäätmeid, tuleb selgitada, kuidas tekkinud ja ringlusse võetud kogused on arvutatud.
                  Aruandes selgitatakse samuti, kuidas need kogused on seotud kodumajapidamisjäätmeid ja muud majandustegevust käsitlevate andmetega, mille kohta tuleb andmed esitada vastavalt määrusele (EÜ) nr 2150/2002.
               
            
                  Kodumajapidamisjäätmete korduskasutuseks ettevalmistamine ja ringlussevõtt
               
               
                  Arvutusmeetod nr 3
                  
                     
               
               
                  Kodumajapidamisjäätmete ringlusse võetud kogust käsitleva aruandluse puhul kasutavad liikmesriigid oma riigi andmeid. Koos andmetega esitavad liikmesriigid aruande, milles selgitatakse, milliseid materjale taaskasutatakse (märkides vastava lahtri käesoleva otsuse II lisas olevas tabelis) ning kuidas ringlusse võetud jäätmete kogused on arvutatud.
                  Aruandes selgitatakse samuti, kuidas need kogused on seotud kodumajapidamisjäätmeid ja muud majandustegevust käsitlevate andmetega, mille kohta tuleb andmed esitada vastavalt määrusele (EÜ) nr 2150/2002.
                  Kodumajapidamisjäätmete üldkoguse näitaja võetakse andmetest, mis esitatakse vastavalt määruse (EÜ) nr 2150/2002 I lisa 8. osa punktile 1.2.
                  Arvestusest jäetakse välja järgmiste koodidega jäätmed:
                  
                              08.1
                           
                           
                              –
                           
                           
                              kasutuselt kõrvaldatud sõidukid
                           
                        
                              11–13
                           
                           
                              –
                           
                           
                              setted ja mineraaljäätmed
                           
                        
            
                  Olmejäätmete korduskasutuseks ettevalmistamine ja ringlussevõtt
               
               
                  Arvutusmeetod nr 4
                  
                     
               
               
                  Aruandluses tuleb liikmesriikidel kasutada igal aastal komisjonile esitatavaid statistilisi andmeid olmejäätmete kohta (Eurostat).
               
            
   
      II LISA
      
         OLMEJÄÄTMEMATERJALID JA NENDE ALLIKAD I LISA ARVUTUSMEETODITE nr 1, 2 JA 3 PUHUL
      
      
                   
               
               
                   
               
               
                  Jäätmete tekitaja
               
            
                  Kodumajapidamised
               
               
                  Väikeettevõtted
               
               
                  Restoranid, sööklad
               
               
                  Avalik ruum
               
               
                  Muu
                  (täpsustage)
               
            
                  Jäätmematerjal
               
               
                  Jäätmekood vastavalt otsusele 2000/532/EÜ
               
               
                   
               
               
                   
               
               
                   
               
               
                   
               
               
                   
               
            
                  Paber ja kartong
               
               
                  20 01 01, 15 01 01
               
               
                   
               
               
                   
               
               
                   
               
               
                   
               
               
                   
               
            
                  Metallid
               
               
                  20 01 40, 15 01 04
               
               
                   
               
               
                   
               
               
                   
               
               
                   
               
               
                   
               
            
                  Plastid
               
               
                  20 01 39, 15 01 02
               
               
                   
               
               
                   
               
               
                   
               
               
                   
               
               
                   
               
            
                  Klaas
               
               
                  20 01 02, 15 01 07
               
               
                   
               
               
                   
               
               
                   
               
               
                   
               
               
                   
               
            
                  Biolagundatavad köögi- ja sööklajäätmed
               
               
                  20 01 08
               
               
                   
               
               
                   
               
               
                   
               
               
                   
               
               
                   
               
            
                  Märkige, kas siia kuuluvad kodusel teel kompostitud jäätmed
               
            
                  Biolagundatavad aia- ja haljastusjäätmed
               
               
                  20 02 01
               
               
                   
               
               
                   
               
               
                   
               
               
                   
               
               
                   
               
            
                  Märkige, kas siia kuuluvad kodusel teel kompostitud jäätmed
               
            
                  Bioloogiliselt mittelagundatavad aia- ja haljastusjäätmed
               
               
                  20 02 02, 20 02 03
               
               
                   
               
               
                   
               
               
                   
               
               
                   
               
               
                   
               
            
                  Puit
               
               
                  20 01 38, 15 01 03
               
               
                   
               
               
                   
               
               
                   
               
               
                   
               
               
                   
               
            
                  Tekstiil
               
               
                  20 01 10, 20 01 11, 15 01 09
               
               
                   
               
               
                   
               
               
                   
               
               
                   
               
               
                   
               
            
                  Akud
               
               
                  20 01 34, 20 01 33*
               
               
                   
               
               
                   
               
               
                   
               
               
                   
               
               
                   
               
            
                  Kasutuselt kõrvaldatud seadmed
               
               
                  20 01 21*, 20 01 23*, 20 01 35*, 20 01 36
               
               
                   
               
               
                   
               
               
                   
               
               
                   
               
               
                   
               
            
                  Muud olmejäätmed
               
               
                  20 03 01, 20 03 02, 20 03 07, 15 01 06
               
               
                   
               
               
                   
               
               
                   
               
               
                   
               
               
                   
               
            
                  Eespool nimetamata olmejäätmed (täpsustage)
               
               
                   
               
               
                   
               
               
                   
               
               
                   
               
               
                   
               
               
                   
               
            
   
      III LISA
      
         MEETODID EHITUS- JA LAMMUTUSPRAHTI KÄSITLEVA EESMÄRGI ARVUTAMISEKS KÄESOLEVA OTSUSE ARTIKLI 4 LÕIKE 1 KOHASELT
      
      
                  Arvutusmeetod
               
               
                  Liikmesriikide rakendusaruannetele esitatavad erinõuded
               
            
                  
                     
               
               
                  
                              1)
                           
                           
                              
                                 Materjalina taaskasutatava ehitus- ja lammutusprahi kogused (valemis lugeja) peavad hõlmama üksnes järgmisi otsuse 2000/532/EÜ lisas nimetatud koode:
                              
                                           
                                       
                                       
                                          Jäätmete nimistu, 17. jaotis, ehitus- ja lammutuspraht:
                                          17 01 01, 17 01 02, 17 01 03, 17 01 07, 17 02 01, 17 02 02, 17 02 03, 17 03 02, 17 04 01, 17 04 02, 17 04 03, 17 04 04, 17 04 05, 17 04 06, 17 04 07, 17 04 11, 17 05 08, 17 06 04, 17 08 02, 17 09 04
                                       
                                    
                                           
                                       
                                       
                                          Jäätmete nimistu, alajaotis 19 12 – jäätmete mehaanilise töötlemise jäätmed (nt sortimis-, purustamis-, kokkupressimis- või granuleerimisjäätmed), kui need on tekkinud ehitus- ja lammutusprahi töötlemisel:
                                          19 12 01, 19 12 02, 19 12 03, 19 12 04, 19 12 05, 19 12 07, 19 12 09
                                       
                                    Koos andmetega esitatavas aruandes tuleb liikmesriikidel selgitada, kuidas välditakse jäätmete topeltarvestust.
                           
                        
                              2)
                           
                           
                              
                                 Ehitus- ja lammutusprahi teke, mille kohta esitatakse andmed määruse (EÜ) nr 2150/2002 kohaselt (valemis nimetaja) ja mis hõlmavad:
                              
                                          a)
                                       
                                       
                                          kõnealuse määruse I lisa 8. jao punktis 17 nimetatud NACE Rev.2 klassifikaatori jaotise F kohaselt tekkinud jäätmed, mis sisaldavad järgmisi sama määruse I lisa 2. jaos määratletud jäätmekoode:
                                          
                                                      06.1
                                                   
                                                   
                                                      –
                                                   
                                                   
                                                      mustmetalli jäätmed
                                                   
                                                
                                                      06.2
                                                   
                                                   
                                                      –
                                                   
                                                   
                                                      värvilise metalli jäätmed
                                                   
                                                
                                                      06.3
                                                   
                                                   
                                                      –
                                                   
                                                   
                                                      värvilise ja mustmetalli segajäätmed
                                                   
                                                
                                                      07.1
                                                   
                                                   
                                                      –
                                                   
                                                   
                                                      klaasijäätmed
                                                   
                                                
                                                      07.4
                                                   
                                                   
                                                      –
                                                   
                                                   
                                                      plastijäätmed
                                                   
                                                
                                                      07.5
                                                   
                                                   
                                                      –
                                                   
                                                   
                                                      puidujäätmed
                                                   
                                                
                                    
                                          b)
                                       
                                       
                                          jäätmekategooria üldkogus (kõik majandustegevuse valdkonnad):
                                          
                                                      —
                                                   
                                                   
                                                      mineraaljäätmete alla kuuluv ehitus- ja lammutuspraht
                                                   
                                                
                                    kõnealuse määruse III lisa kohaselt.
                           
                        
                              3)
                           
                           
                              Teise võimalusena võivad liikmesriigid esitada andmed ehitus- ja lammutusprahi ringlussevõtu ja materjalina taaskasutamise kohta oma aruandlussüsteemist lähtudes. Sel juhul esitavad nad koos andmetega aruande, milles selgitatakse, millised materjalid on hõlmatud ning kuidas esitatud andmed on seotud ehitus- ja lammutusprahti käsitlevate andmetega, mis esitatakse vastavalt määrusele (EÜ) nr 2150/2002. Kui liikmesriigi aruandlussüsteemi kohaselt esitatud andmed on kõnealuse määruse kohaselt esitatud andmetega võrreldes täpsemad, hinnatakse eesmärkidele vastavust liikmesriigi aruandlussüsteemi andmete põhjal.